A **ditadura militar no Brasil** foi instaurada o 1 de abril de 1964, após un golpe de estado das Forzas Armadas brasileiras, co apoio do goberno dos Estados Unidos contra o presidente João Goulart.

Historia
--------

Manifestación durante a ditadura militar.
Monumento *Tortura Nunca Mais* homenaxe ás vítimas da **ditadura militar** de 1964-1985, en Recife. 
### Golpe

O golpe militar foi liderado por José de Magalhães Pinto, Adhemar de Barros e Carlos Lacerda, entón gobernadores dos estados de Minas Xerais, São Paulo e Guanabara.

O golpe foi planeado e iniciado polos mandos do exército brasileiro e contou co apoio de case todos os membros de alto rango do exército, xunto coa Igrexa católica e os anticomunistas. Foi apoiado polo Departamento de Estado dos Estados Unidos a través da súa embaixada en Brasilia. 

### Duración e represión

A ditadura brasileira durou 21 anos, até o 15 de marzo de 1985.  

Artistas brasileiras protestando contra a **ditadura militar**. Na imaxe, Tônia Carreiro, Eva Wilma, Odete Lara, Norma Bengell e Cacilda Becker A ditadura censurou todos os medios de comunicación, e torturou e exiliou aos disidentes. João Figueiredo chegou a presidente en marzo de 1979; nese mesmo ano aprobou a Lei de Amnistía polos delitos políticos cometidos a favor e en contra do réxime.

O goberno militar do Brasil foi un modelo para outros gobernos militares en América do Sur e América Latina. En 2014, case 30 anos despois da caída do réxime, o exército brasileiro recoñeceu por primeira vez a tortura e o asasinato de disidentes políticos. En maio de 2018, o goberno dos Estados Unidos publicou un memorando, escrito por Henry Kissinger, no que confirmaba que o liderado do réxime militar brasileiro estaba plenamente consciente do asasinato de disidentes. Dise que 434 persoas foron confirmadas mortas ou desaparecidas e 20.000 persoas foron torturadas durante a ditadura militar no Brasil.

### Fin da ditadura

O presidente João Figueiredo finalmente impulsou o país á democracia e apoiou a transferencia do poder ao goberno civil. En 1981 o Congreso promulgou unha lei sobre a restauración das eleccións directas dos gobernadores estatais. Tancredo Neves foi elixido por un colexio electoral para substituír a Figueiredo en 1984.

| Ditadura |
| --- |
| *Segue a:* Presidente João Goulart | **Ditadura militar no Brasil**(1 de abril de 1964-15 de marzo de 1985) | *Precede a:* Democracia parlamentaria |
| Goberno militar |

Notas
-----

1. 1 2  "Document No. 12. U.S. Support for the Brazilian Military Coup d’État, 1964; Secretary of State Dean Rusk, Outgoing Telegram to Ambassador Lincoln Gordon,"" (PDF). 31 de marzo de 1964. Arquivado dende o orixinal (PDF) o 20 de marzo de 2020. Consultado o 17 de decembro de 2022.
2. 1 2  Blakeley, Ruth. *State Terrorism and Neoliberalism. The North in the South*. p. 94. ISBN 978-0-415-68617-4.
3. ↑  "Brazil-shatters-its-wall-silence-past". *ictj.org*.
4. ↑  "Em-documento-forças-armadas-admitem-pela-primeira-vez-tortura-mortes-durante-ditadura". *Oglobo.globo.com* (en portugués). Arquivado dende o orixinal o 10 de abril de 2022. Consultado o 17 de decembro de 2022.
5. ↑  "Documento da CIA relata que cúpula do Governo militar brasileiro autorizou execuções". *brasil.elpais.com*.
6. ↑  "Human Rights Watch: ditadura no Brasil torturou 20 mil pessoas; 434 foram mortas ou desapareceram". *Estadão* (en portugués). Consultado o 2022-12-17.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ditadura militar no Brasil Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1370527
* LCCN: sh85016592

 |

| * v
* c
* e
Réximes de forza |
| --- |
| Absolutismo  ·  Autocracia  ·  Autoritarismo  ·  Caudillismo  ·  Demagoxia  ·  Despotismo  ·  Ditadura  ·  Fascismo  ·  Militarismo  ·  Nazismo  ·  Tiranía  ·  Totalitarismo |